  Алёна Григорьева Ижкарын Советской ульчаын пуктӥськись 50 метр кузьдалаем бассейнлэсь чашазэ туала материалъёслэсь лэсьтозы. Та сярысь 1 южтолэзе журналистъёслы ивортӥз спортъя, физкультурая, но егитъёсын ужанъя министр Игорь Краснов.  Бассейн пуктон проектэз воштозы, вераз Краснов.  «Кык арня ортчыса, потоз бассейнлэн выльдытэм проектэз, соин ми нош ик, уксё висъяны курыса, вазиськом „Газпроме“. Али ми утчаськом бассейнэз пуктыны выль амалъёс — оскисько, Кузонын кадь ик, Ижкарысь бассейнын луоз туала чаша», — шуиз Краснов.  Тодэ вайытом, выль бассейн пуктон сярысь тодмо луиз 2013 арын куартолэзе. 2014-тӥ арлэн пумаз Лэсьтӥськонъя министр Иван Новиков ивортӥз, бассейн 2015-тӥ арын усьтӥськоз ини шуыса. Куарусёнэ уж дугдӥз, малы ке шуоно «Газпром» коньдонзэ ӧз ни висъя. Мугез — элькунмылэн газъя долгъёсыз. Кылем арлэн пумаз Удмуртия долглэсь оглюкетсэ тыриз. Тегъёс: Спорт Ижевск ИгорьКраснов  